Tou bryggeri

Tou bryggeri startet produksjon av øl og mel i 1855 på Tau ved Stavanger.
I 1901 ble all produksjon av øl flyttet til Lervig i Stavanger, der Aktiebryggeriet ble overtatt i 1908. I 1974 ble produksjonen flyttet til nye bygninger på Forus. Christianssands Bryggeri (CB) ble i 1964 et datterselskap av Tou. Men CB ble i 1990 utskilt som et eget selskap (i 1999 de overtatt av Hansa Borg). Tou fusjonerte i 1990 med Nora Industrier og ble en del av drikkevareselskapet Ringnes. I juni 2003 vedtok styret i Ringnes å legge ned bryggeriet, til tross for sterke lokale protester. 15. august 2003 ble bryggeriet nedlagt. Den siste flasken rullet av samlebåndet, og produksjonen ble flyttet til Oslo. I dag produseres forsatt Tou Pils og Tou Eplemost på Ringnes Bryggeri.

Se også 
 A/S Tou

Norske bryggerier
Næringsliv i Stavanger
Selskaper etablert i 1855
1855 i Norge